### 13.4.8 MUSIIKKI VUOSILUOKILLA 1–2

**Oppiaineen tehtävä**

Musiikin opetuksen tehtävänä on luoda edellytykset monipuoliseen musiikilliseen toimintaan ja aktiiviseen kulttuuriseen osallisuuteen. Opetus ohjaa oppilaita tulkitsemaan musiikin monia merkityksiä eri kulttuureissa sekä yksilöiden ja yhteisöjen toiminnoissa. Oppilaiden musiikillinen osaaminen laajenee, mikä vahvistaa myönteistä suhdetta musiikkiin ja luo pohjaa musiikin elinikäiselle harrastamiselle. Musiikin opetus rakentaa arvostavaa ja uteliasta suhtautumista musiikkiin ja kulttuuriseen monimuotoisuuteen.

Toiminnallinen musiikin opetus ja opiskelu edistävät oppilaiden musiikillisten taitojen ja ymmärryksen kehittymistä, kokonaisvaltaista kasvua ja kykyä toimia yhteistyössä muiden kanssa. Näitä vahvistetaan ottamalla musiikin opetuksessa huomioon oppilaiden musiikilliset kiinnostuksen kohteet, muut oppiaineet, eheyttävät teemat, koulun juhlat ja tapahtumat sekä koulun ulkopuolella tapahtuva toiminta. Oppilaiden ajattelua ja oivalluskykyä kehitetään tarjoamalla säännöllisesti mahdollisuuksia äänen ja musiikin parissa toimimiseen, säveltämiseen sekä muuhun luovaan tuottamiseen. Musiikin opetuksessa oppilaat opiskelevat musiikkia monipuolisesti, mikä edesauttaa heidän ilmaisutaitojensa kehittymistä.

**Vuosiluokkien 1-2** musiikin opetuksessa oppilaat voivat yhdessä havaita ja kokea, kuinka jokainen on musiikissa ainutlaatuinen ja kuinka musiikillinen toiminta luo parhaimmillaan iloa ja yhteenkuuluvuuden tunnetta. Musiikin opetus tukee kinesteettisen ja auditiivisen hahmottamiskyvyn, terveen äänenkäytön sekä myönteisen musiikkisuhteen kehittymistä. Musiikkikäsitteiden ja ilmaisukeinojen oppimisen perustana ovat laulamisen, soittamisen, säveltämisen, musiikkiliikunnan ja kuuntelun yhteydessä saadut kokemukset ja niistä keskusteleminen. Oppilaiden luovaa musiikillista ajattelua sekä esteettistä ja musiikillista ymmärrystä edistetään luomalla tilanteita, joissa oppilaat voivat suunnitella ja toteuttaa erilaisia äänikokonaisuuksia sekä käyttää mielikuvitustaan ja kekseliäisyyttään yksin tai yhdessä muiden kanssa. Musiikillinen toiminta liittyy luontevasti eheyttävään opiskeluun koulun arjessa ja juhlassa.

**Musiikin opetuksen tavoitteet vuosiluokilla 1-2**

|  |  |  |
| --- | --- | --- |
| Opetuksen tavoitteet | Tavoitteisiin liittyvät sisältöalueet | Laaja-alainen osaaminen |
| **Osallisuus** |  |  |
| T1 ohjata oppilasta toimimaan musiikillisen ryhmän jäsenenä oppilaan myönteistä minäkuvaa rakentaen | S1-S4 | L2, L7 |
| **Musisointi ja luova tuottaminen** |  |  |
| T2 ohjata oppilasta luontevaan äänenkäyttöön sekä laulamaan ja soittamaan ryhmän jäsenenä | S1-S4 | L1, L2, L4 |
| T3 kannustaa oppilasta kokemaan ja hahmottamaan ääniympäristöä, ääntä, musiikkia ja musiikkikäsitteitä liikkuen ja kuunnellen | S1-S4 | L1, L4 |
| T4 antaa tilaa oppilaiden omille musiikillisille ideoille ja improvisoinnille sekä ohjaa heitä suunnittelemaan ja toteuttamaan pienimuotoisia sävellyksiä tai muita kokonaisuuksia käyttäen äänellisiä, liikunnallisia, kuvallisia, teknologisia tai muita ilmaisukeinoja | S1-S4 | L5, L6 |
| **Kulttuurinen ymmärrys ja monilukutaito** |  |  |
| T5 innostaa oppilasta tutustumaan musiikilliseen kulttuuriperintöönsä leikkien, laulaen ja liikkuen sekä nauttimaan musiikin esteettisestä, kulttuurisesta ja historiallisesta monimuotoisuudesta | S1-S4 | L2, L4 |
| T6 auttaa oppilasta ymmärtämään musiikin merkintätapojen perusperiaatteita musisoinnin yhteydessä | S1-S4 | L4 |
| **Hyvinvointi ja turvallisuus musiikissa** |  |  |
| T7 ohjata oppilasta toimimaan vastuullisesti musisoinnissa | S1-S4 | L7 |
| **Oppimaan oppiminen musiikissa** |  |  |
| T8 tarjota oppilaille kokemuksia tavoitteiden asettamisen ja yhteisen harjoittelun merkityksestä musiikin oppimisessa | S1-S4 | L1 |

**Musiikin tavoitteisiin liittyvät keskeiset sisältöalueet vuosiluokilla 1-2**

Musiikillisten tietojen ja taitojen oppiminen tapahtuu musisoiden eli laulaen, soittaen, kuunnellen, liikkuen, improvisoiden ja säveltäen sekä taiteidenvälisessä työskentelyssä. Sisällöt valitaan siten, että oppilaat tutustuvat musiikkikulttuureihin ja -tyyleihin monipuolisesti. Sisällöt tukevat tavoitteiden saavuttamista ja hyödyntävät sekä oppilaiden kokemuksia että paikallisia mahdollisuuksia.

**S1 Miten musiikissa toimitaan:** Musisoinnissa kiinnitetään huomiota ryhmän jäsenenä toimimiseen ja myönteisen yhteishengen luomiseen. Keskeisenä sisältönä ovat ilmaisuun ja keksimiseen rohkaiseminen, luontevan hengityksen, äänenkäytön ja laulamisen harjoittaminen sekä käytössä olevien soittimien ja laitteiden tarkoituksenmukainen käsittely.

**S2 Mistä musiikki muodostuu**: Opetuksessa keskitytään peruskäsitteiden taso, kesto, voima ja väri hahmottamiseen. Osaamisen kehittyessä käsitteistöä laajennetaan musiikkikäsitteisiin rytmi, melodia, dynamiikka, sointiväri, harmonia ja muoto.

**S3 Musiikki omassa elämässä, yhteisössä ja yhteiskunnassa:** Musiikillisten tietojen ja taitojen lisäksi opetuksessa käsitellään oppilaiden kokemuksia ja havaintoja niin musiikista kuin arjen eri ääniympäristöistä. Pohditaan myös musiikin merkitystä omissa yhteisöissä.

**S4 Musiikin opetuksen ohjelmisto:** Musiikin opetuksessa käytetään lauluja, leikkejä, loruja, liikuntaa, soitto- ja kuuntelutehtäviä sekä luodaan tilaisuuksia luovaan toimintaan, jotka aihepiireiltään ja musiikillisilta ominaisuuksiltaan soveltuvat ikäkauteen ja koulun toimintakulttuuriin. Ohjelmiston suunnittelussa kiinnitetään huomiota myös oppilaiden omiin kulttuureihin ja kulttuuriperinnön vaalimiseen. Ohjelmistoon sisällytetään monipuolisesti erilaista musiikkia mukaan lukien lastenmusiikki sekä mahdolliset oppilaiden omat sävellykset ja musiikkikappaleet.

**Musiikin oppimisympäristöihin ja työtapoihin liittyvät tavoitteet vuosiluokilla 1-2**

Tavoitteena on luoda pedagogisesti monipuolisia ja joustavia musiikin opiskelukokonaisuuksia, joissa musiikin opetuksen erilaiset työtavat ja vuorovaikutustilanteet sekä yhteismusisointi ja muu musiikillinen yhteistoiminta on mahdollista. Oppimisen ilo, luovaan ajatteluun rohkaiseva ilmapiiri sekä myönteiset musiikkikokemukset ja -elämykset innostavat oppilaita kehittämään musiikillisia taitojaan. Opetustilanteissa luodaan mahdollisuuksia tieto- ja viestintäteknologian käyttöön musiikillisessa toiminnassa. Opetuksessa hyödynnetään taide- ja kulttuurilaitosten sekä muiden yhteistyötahojen tarjoamia mahdollisuuksia.

**Ohjaus, eriyttäminen ja tuki musiikissa vuosiluokilla 1-2**

Musiikin opetuksessa ja työskentelyn suunnittelussa otetaan huomioon oppilaiden erilaiset tarpeet, edellytykset ja kiinnostuksen kohteet. Niiden pohjalta tehdään muun muassa työtapoja, erilaisten välineiden käyttöä ja oppilaiden ryhmittelyä koskevat ratkaisut niin, että myös oppilaita kuullaan. Musiikin opetuksessa luodaan oppimista ja osallisuutta edistäviä yhteismusisoinnin tilanteita ja vahvistetaan näin oppilaan yhteistyötaitoja, itsetuntoa ja oma-aloitteisuutta.

**Oppilaan oppimisen arviointi musiikissa vuosiluokilla 1-2**

Oppimisen arviointi musiikissa on oppilaita ohjaavaa ja rohkaisevaa. Oppilaalle annetaan palautetta ja mahdollisuuksia oman ja ryhmän toiminnan arviointiin siten, että se kannustaa yrittämiseen ja opittavien taitojen harjoittamiseen. Erityistä huomiota arvioinnissa kiinnitetään musiikillisten yhteistyötaitojen ja musisointitaitojen edistymiseen. Oppilaan oppimisen arviointi perustuu monipuoliseen näyttöön.

Oppimisprosessin kannalta keskeisiä arvioinnin ja palautteen antamisen kohteita musiikissa ovat

* edistyminen musiikillisissa yhteistyötaidoissa, erityisesti toimiminen musiikillisen ryhmän jäsenenä
* edistyminen musiikin peruskäsitteiden hahmottamisessa musiikillisen toiminnan kautta.

***Porin kaupunki***

***Musiikin oppimisympäristöihin ja työtapoihin liittyvät tavoitteet***

*Opetuksessa hyödynnetään taide- ja kulttuurilaitosten sekä muiden yhteistyötahojen tarjoamia mahdollisuuksia tekemällä yhteistyötä Porin kulttuuripolussa (Porin kaupungin perusopetuksen kulttuuriopetussuunnitelma 2013) mainittujen kohteiden kanssa (Palmgren konservatorio ja Pori Sinfonietta).*

***VUOSILUOKKA: 1***

***TUNTIMÄÄRÄ: 1 VUOSIVIIKKOTUNTIA***

|  |  |  |
| --- | --- | --- |
| **Opetuksen tavoitteet** | **Tavoitteisiin liittyvät sisältöalueet** | **laaja-alainen osaaminen** |
| **Osallisuus** | | |
| T1 Ohjata oppilasta toimimaan musiikillisen ryhmän jäsenenä | S1-S4 yhteismusisointi, laululeikit, musiikkiliikunta, lorut, kuuntelu | L2, L7 |
| **Musisointi ja luova tuottaminen** | | |
| T2 Ohjata oppilasta luontevaan äänenkäyttöön sekä laulamaan ja soittamaan ryhmän jäsenenä | S1-S4 yhteismusisointi, laululeikit, musiikkiliikunta, lorut, kuuntelu | L1,L2,L4 |
| T3 Kannustaa oppilasta kokemaan ja hahmottamaan ääniympäristöä, ääntä, musiikkia ja musiikkikäsitteitä liikkuen ja kuunnellen | S1-S4 laululeikit, musiikkiliikunta, yhteistyö mahdollisuuksien mukaan Palmgren konservatorion ja Pori Sinfoniettan kanssa | L1, L4 |
| T4 Ohjata oppilaita suunnittelemaan ja toteuttamaan pienimuotoisia musiikillisia kokonaisuuksia erilaisia ilmaisukeinoja käyttäen | S1-S4 omat melodiat, rytmit ja loruilut | L5, L6 |
| **Kulttuurinen ymmärrys ja monilukutaito** | | |
| T5 Innostaa oppilasta tutustumaan musiikilliseen kulttuuriperintöönsä leikkien, laulaen ja liikkuen | S3-S4 suomalainen juhlaperinne ja juhliin liittyvät laulut ja leikit sekä kansanlaulut, -lorut ja -tanssit | L2, L4 |
| T6 Ohjata oppilasta ymmärtämään musiikin merkintätapoja | S2 musiikin peruskäsitteisiin tutustuminen; taso, kesto, voima ja väri | L4 |
| **Hyvinvointi ja turvallisuus musiikissa** | | |
| T7 Ohjata oppilasta toimimaan vastuullisesti musisoinnissa | S1, S2, S4 toisten huomioiminen, kuunteleminen ja kannustaminen yhteismusisoinnissa sekä soittimien oikea käsittely | L3, L7 |
| **Oppimaan oppiminen musiikissa** | | |
| T8 Ohjata oppilasta kehittämään musiikillista osaamistaan harjoittelun avulla | S1-S4 pienet esitykset omassa luokassa tai muissa koulun tilaisuuksissa | L1 |

***VUOSILUOKKA: 2***

***TUNTIMÄÄRÄ: 1 VUOSIVIIKKOTUNTIA***

|  |  |  |
| --- | --- | --- |
| **Opetuksen tavoitteet** | **Tavoitteisiin liittyvät sisältöalueet** | **laaja-alainen osaaminen** |
| **Osallisuus** | | |
| T1 Ohjata oppilasta toimimaan musiikillisen ryhmän jäsenenä | S1-S4 yhteismusisointi, laululeikit, musiikkiliikunta, lorut, kuuntelu | L2, L7 |
| **Musisointi ja luova tuottaminen** | | |
| T2 Ohjata oppilasta luontevaan äänenkäyttöön sekä laulamaan ja soittamaan ryhmän jäsenenä | S1-S4 yhteismusisointi, laululeikit, musiikkiliikunta, lorut, kuuntelu | L1,L2,L4 |
| T3 Kannustaa oppilasta kokemaan ja hahmottamaan ääniympäristöä, ääntä, musiikkia ja musiikkikäsitteitä liikkuen ja kuunnellen | S1-S4 laululeikit, musiikkiliikunta,  yhteistyö mahdollisuuksien mukaan Palmgren-konservatorion ja Pori Sinfoniettan kanssa | L1, L4 |
| T4 Ohjata oppilaita suunnittelemaan ja toteuttamaan pienimuotoisia musiikillisia kokonaisuuksia erilaisia ilmaisukeinoja käyttäen | S1-S4 omat melodiat, rytmit ja loruilut | L5, L6 |
| **Kulttuurinen ymmärrys ja monilukutaito** | | |
| T5 Innostaa oppilasta tutustumaan musiikilliseen kulttuuriperintöönsä leikkien, laulaen ja liikkuen | S3-S4 suomalainen juhlaperinne ja juhliin liittyvät laulut ja leikit sekä kansanlaulut, -lorut ja -tanssit | L2, L4 |
| T6 Ohjata oppilasta ymmärtämään musiikin merkintätapoja | S2 musiikin peruskäsitteisiin tutustuminen; rytmi, melodia, harmonia, muoto, sointiväri ja dynamiikka | L4 |
| **Hyvinvointi ja turvallisuus musiikissa** | | |
| T7 Ohjata oppilasta toimimaan vastuullisesti musisoinnissa | S1, S2, S4 toisten huomioiminen, kuunteleminen ja kannustaminen yhteismusisoinnissa sekä soittimien oikea käsittely | L3, L7 |
| **Oppimaan oppiminen musiikissa** | | |
| T8 Ohjata oppilasta kehittämään musiikillista osaamistaan harjoittelun avulla | S1-S4 pienet esitykset omassa luokassa tai muissa koulun tilaisuuksissa | L1 |

### 14.4.10 MUSIIKKI VUOSILUOKILLA 3–6

**Oppiaineen tehtävä**

Musiikin opetuksen tehtävänä on luoda edellytykset monipuoliseen musiikilliseen toimintaan ja aktiiviseen kulttuuriseen osallisuuteen. Opetus ohjaa oppilaita tulkitsemaan musiikin monia merkityksiä eri kulttuureissa sekä yksilöiden ja yhteisöjen toiminnoissa. Oppilaiden musiikillinen osaaminen laajenee, mikä vahvistaa myönteistä suhdetta musiikkiin ja luo pohjaa musiikin elinikäiselle harrastamiselle. Musiikin opetus rakentaa arvostavaa ja uteliasta suhtautumista musiikkiin ja kulttuuriseen monimuotoisuuteen.

Toiminnallinen musiikin opetus ja opiskelu edistävät oppilaiden musiikillisten taitojen ja ymmärryksen kehittymistä, kokonaisvaltaista kasvua ja kykyä toimia yhteistyössä muiden kanssa. Näitä vahvistetaan ottamalla musiikin opetuksessa huomioon oppilaiden musiikilliset kiinnostuksen kohteet, muut oppiaineet, eheyttävät teemat, koulun juhlat ja tapahtumat sekä koulun ulkopuolella tapahtuva toiminta. Oppilaiden ajattelua ja oivalluskykyä kehitetään tarjoamalla säännöllisesti mahdollisuuksia äänen ja musiikin parissa toimimiseen, säveltämiseen sekä muuhun luovaan tuottamiseen. Musiikin opetuksessa oppilaat opiskelevat musiikkia monipuolisesti, mikä edesauttaa heidän ilmaisutaitojensa kehittymistä.

**Vuosiluokkien 3-6** musiikin opetuksessa oppilaat oppivat suhtautumaan avoimesti ja kunnioittavasti toisten kokemuksiin sekä luomaan yhteenkuuluvuuden tunnetta ryhmässään. Samalla he tottuvat jäsentämään aiempaa tietoisemmin musiikillisia kokemuksia ja ilmiöitä sekä musiikkikulttuureja. Oppilaiden ymmärrys musiikkikäsitteistä ja ilmaisukeinoista syvenee ja laajenee samalla, kun taidot laulaa, soittaa, säveltää, liikkua ja kuunnella kehittyvät. Ääniin ja musiikin ilmaisukeinoihin liittyvää luovaa ja esteettistä ajattelua edistetään luomalla tilanteita, joissa oppilaat voivat suunnitella ja toteuttaa erilaisia musiikillisia tai monitaiteellisia kokonaisuuksia. Näissä tehtävissä oppilaat käyttävät mielikuvitustaan ja kekseliäisyyttään yksin tai yhdessä muiden kanssa. Musiikillinen toiminta liittyy luontevasti eheyttävään opiskeluun koulun arjessa ja juhlassa. Oppilaiden käsitys itsestään musiikillisena toimijoina rakentuu myönteisten oppimiskokemusten kautta.

**Musiikin opetuksen tavoitteet vuosiluokilla 3-6**

|  |  |  |
| --- | --- | --- |
| Opetuksen tavoitteet | Tavoitteisiin liittyvät sisältöalueet | Laaja-alainen osaaminen |
| **Osallisuus** |  |  |
| T1 rohkaista oppilasta osallistumaan yhteismusisointiin ja rakentamaan myönteistä yhteishenkeä yhteisössään | S1-S4 | L2, L6, L7 |
| **Musiikilliset tiedot ja taidot sekä luova tuottaminen** |  |  |
| T2 ohjata oppilasta luontevaan äänenkäyttöön ja laulamiseen sekä kehittämään keho-, rytmi-, melodia- ja sointusoittimien soittotaitoaan musisoivan ryhmän jäsenenä | S1-S4 | L2 |
| T3 kannustaa oppilasta keholliseen musiikin, kuvien, tarinoiden ja tunnetilojen ilmaisuun kokonaisvaltaisesti liikkuen | S1-S4 | L1, L2 |
| T4 tarjota oppilaalle mahdollisuuksia ääniympäristön ja musiikin elämykselliseen kuunteluun sekä ohjata häntä jäsentämään kuulemaansa sekä kertomaan siitä | S1-S4 | L2 |
| T5 rohkaista oppilasta improvisoimaan sekä suunnittelemaan ja toteuttamaan pienimuotoisia sävellyksiä tai monitaiteellisia kokonaisuuksia eri keinoin ja myös tieto- ja viestintäteknologiaa käyttäen | S1-S4 | L1, L2, L5, L6 |
| **Kulttuurinen ymmärrys ja monilukutaito** |  |  |
| T6 ohjata oppilasta tarkastelemaan musiikillisia kokemuksiaan ja musiikillisen maailman esteettistä, kulttuurista ja historiallista monimuotoisuutta | S1-S4 | L2 |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | S1-S4 | L4 |
| **Hyvinvointi ja turvallisuus musiikissa** |  |  |
| T8 ohjata oppilasta tunnistamaan musiikin vaikutuksia hyvinvointiin sekä huolehtimaan musisointi- ja ääniympäristön turvallisuudesta | S1-S4 | L3 |
| **Oppimaan oppiminen musiikissa** |  |  |
| T9 ohjata oppilasta kehittämään musiikillista osaamistaan harjoittelun avulla, osallistumaan tavoitteiden asettamiseen ja arvioimaan edistymistään suhteessa tavoitteisiin. | S1-S4 | L1 |

**Musiikin tavoitteisiin liittyvät keskeiset sisältöalueet vuosiluokilla 3-6**

Musiikillisten tietojen ja taitojen oppiminen tapahtuu musisoiden eli laulaen, soittaen, kuunnellen, liikkuen, improvisoiden ja säveltäen sekä taiteidenvälisessä työskentelyssä. Sisällöt valitaan siten, että oppilas tutustuu musiikkikulttuureihin ja -tyyleihin monipuolisesti. Sisällöt tukevat tavoitteiden saavuttamista ja hyödyntävät paikallisia mahdollisuuksia ja oppilaiden kokemuksia.

**S1 Miten musiikissa toimitaan:** Musisointitilanteissa kiinnitetään huomiota musisoivan ryhmän jäsenenä toimimiseen. Luontevaa äänenkäyttöä ja laulamista, liikkumista sekä keho-, rytmi-, melodia- ja sointusoittimien perussoittotekniikoita harjoitellaan yhteismusisoinnissa. Opetuksessa on keskeistä ilmaisutaitojen ja kuvittelukyvyn monipuolinen kehittäminen.

**S2 Mistä musiikki muodostuu**: Musisointitilanteissa kiinnitetään huomiota peruskäsitteiden lisäksi musiikkikäsitteiden rytmi, melodia, harmonia, muoto, sointiväri ja dynamiikka hahmottamiskyvyn kehittämiseen. Osaamisen kehittyessä käsitteitä nimetään ja käytetään vakiintuneita tai omia symboleita kuvaamaan musiikillisia tapahtumia. Musiikillisessa toiminnassa kiinnitetään huomiota myös tulkintaan ja musiikin ilmaisullisiin keinoihin.

**S3 Musiikki omassa elämässä, yhteisössä ja yhteiskunnassa:** Musiikillisten taitojen ja tietojen lisäksi opetuksessa käsitellään oppilaiden kokemuksia ja havaintoja musiikista ja musiikin tekemisestä eri ympäristöissä koulussa ja koulun ulkopuolella. Opetuksessa rakennetaan yhteyksiä muihin oppiaineisiin ja omiin yhteisöihin sekä pohditaan musiikin merkityksiä elämän eri tilanteissa eri aikoina ja aikakausina.

**S4 Ohjelmisto:** Ohjelmiston suunnittelussa kiinnitetään huomiota oppilaiden omiin kulttuureihin, kulttuuriperinnön vaalimiseen ja kulttuurisen ymmärryksen avartamiseen. Ohjelmistoon sisällytetään monipuolisesti muun muassa lastenmusiikkia, eri kulttuurien musiikkia, taidemusiikkia, populaarimusiikkia ja kansanmusiikkia. Musisointitilanteissa syntyneet oppilaiden luovat tuotokset ja sävellykset sisältyvät myös ohjelmistoon.

**Musiikin oppimisympäristöihin ja työtapoihin liittyvät tavoitteet vuosiluokilla 3-6**

Tavoitteena on luoda pedagogisesti monipuolinen ja joustava musiikin opiskelukokonaisuus, joissa erilaiset musiikilliset työtavat ja vuorovaikutustilanteet sekä yhteismusisointi ja muu musiikillinen yhteistoiminta on mahdollista jokaiselle oppilaalle. Oppimisen ilo, luovaan ajatteluun rohkaiseva ennakkoluuloton ilmapiiri sekä myönteiset musiikkikokemukset ja -elämykset innostavat oppilaita kehittämään musiikillisia taitojaan. Opetustilanteissa luodaan mahdollisuuksia tieto- ja viestintäteknologian käyttöön musiikillisessa toiminnassa. Opetuksessa hyödynnetään taide- ja kulttuurilaitosten sekä muiden yhteistyötahojen tarjoamia mahdollisuuksia.

**Ohjaus, eriyttäminen ja tuki musiikissa vuosiluokilla 3-6**

Musiikin opetuksessa ja työskentelyn suunnittelussa otetaan huomioon oppilaiden erilaiset tarpeet, aikaisempi oppiminen ja kiinnostuksen kohteet. Niiden pohjalta tehdään muun muassa työtapoja, opetusvälineiden käyttöä ja ryhmätyöskentelyä koskevat ratkaisut niin, että myös oppilaita kuullaan. Ratkaisuilla luodaan oppimista edistäviä yhteismusisoinnin tilanteita sekä vahvistetaan jokaisen oppilaan opiskelutaitoja ja oma-aloitteisuutta.

**Oppilaan oppimisen arviointi musiikissa vuosiluokilla 3-6**

Musiikin opetuksessa oppilaat tarvitsevat ohjaavaa ja rohkaisevaa palautetta erityisesti yhteistoiminnan ja musiikillisten taitojen harjoittelemisessa. Palaute ohjaa jokaista oppilasta hahmottamaan musiikkia ja musiikkikäsitteitä sekä kehittämään toimintaansa ryhmän jäsenenä suhteessa soivaan musiikilliseen kokonaisuuteen.

Antaessaan musiikin sanallista arviota tai arvosanaa opettaja arvioi oppilaan osaamista suhteessa paikallisessa opetussuunnitelmassa asetettuihin tavoitteisiin. Määritellessään osaamisen tasoa 6. vuosiluokan lukuvuositodistusta varten opettaja käyttää musiikin valtakunnallisia arviointikriteereitä. Opinnoissa edistymisen kannalta on keskeistä seurata erityisesti oppilaan yhteismusisointitaitojen, käsitteellisen ajattelun ja oppimaan oppimisen taitojen kehittymistä.

**Musiikin arviointikriteerit 6. vuosiluokan päätteeksi hyvää osaamista kuvaavaa sanallista arviota/ arvosanaa kahdeksan varten**

|  |  |  |  |
| --- | --- | --- | --- |
| Opetuksen tavoite | Sisältö-alueet | Arvioinnin kohteet oppiaineessa | Hyvä / arvosanan kahdeksan osaaminen |
| **Osallisuus** |  |  |  |
| T1 rohkaista oppilasta osallistumaan yhteismusisointiin ja rakentamaan myönteistä yhteishenkeä yhteisössään | S1-S4 | Musiikilliset yhteistyö-taidot | Oppilas ottaa huomioon ryhmän muut jäsenet yhteismusisoinnissa. |
| **Musiikilliset tiedot ja taidot sekä luova tuottaminen** |  |  |  |
| T2 ohjata oppilasta luontevaan äänenkäyttöön ja laulamiseen sekä kehittämään keho-, rytmi-, melodia- ja sointusoittimien soittotaitoaan musisoivan ryhmän jäsenenä | S1-S4 | Laulaminen ja soittaminen ryhmän jäsenenä | Oppilas osallistuu yhteislauluun ja ‑soittoon pyrkien sovittamaan osuutensa osaksi musiikillista kokonaisuutta. |
| T3 kannustaa oppilasta keholliseen musiikin, kuvien, tarinoiden ja tunnetilojen ilmaisuun kokonaisvaltaisesti liikkuen | S1-S4 | Musiikki-liikunta | Oppilas liikkuu musiikin mukaan ja käyttää kehoaan musiikilliseen ilmaisuun. |
| T4 tarjota oppilaalle mahdollisuuksia ääniympäristön ja musiikin elämykselliseen kuunteluun sekä ohjata häntä jäsentämään kuulemaansa sekä kertomaan siitä | S1-S4 | Musiikin kuuntelu | Oppilas kuuntelee keskittyneesti musiikkia ja esittää näkemyksiään kuulemastaan. |
| T5 rohkaista oppilasta improvisoimaan sekä suunnittelemaan ja toteuttamaan pienimuotoisia sävellyksiä tai monitaiteellisia kokonaisuuksia eri keinoin ja myös tieto- ja viestintäteknologiaa käyttäen | S1-S4 | Luovan musiikillisen ajattelun ilmaiseminen eri keinoin | Oppilas keksii omia ratkaisuja käyttäen ääntä, musiikkia, kuvaa tai muita ilmaisutapoja ja osaa tarvittaessa ohjatusti hyödyntää musiikkiteknologian tarjoamia mahdollisuuksia. |
| **Kulttuurinen ymmärrys ja monilukutaito** |  |  |  |
| T6 ohjata oppilasta tarkastelemaan musiikillisia kokemuksiaan ja musiikillisen maailman esteettistä, kulttuurista ja historiallista monimuotoisuutta | S1-S4 | Musiikin merkitysten havainnointi | Oppilas esittää näkemyksiä musiikilliseen toimintaan liittyvistä havainnoistaan ja kokemuksistaan. |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | S1-S4 | Musiikin merkintä-tapojen ymmärtämi-nen | Oppilas toimii opiskeltujen musiikillisten merkintöjen mukaisesti musisoinnin yhteydessä. |
| **Hyvinvointi ja turvallisuus musiikissa** |  |  |  |
| T8 ohjata oppilasta tunnistamaan musiikin vaikutuksia hyvinvointiin sekä huolehtimaan musisointi- ja ääniympäristön turvallisuudesta | S1-S4 | Välineiden ja laitteiden turvallinen käyttö | Oppilas käyttää laitteita ja soittimia ottaen huomioon muun muassa äänen ja musiikin voimakkuuteen liittyvät tekijät. |
| **Oppimaan oppiminen musiikissa** |  |  |  |
| T9 ohjata oppilasta kehittämään musiikillista osaamistaan harjoittelun avulla, osallistumaan tavoitteiden asettamiseen ja arvioimaan edistymistään suhteessa tavoitteisiin. | S1-S4 | Oppimaan oppiminen ja työskentely-taidot | Oppilas asettaa tavoitteen musiikillisen osaamisensa kehittämiseksi ja toimii tavoitteen mukaisesti yhteismusisoinnissa. |

***Porin kaupunki***

***VUOSILUOKKA: 3***

***TUNTIMÄÄRÄ: 1***

|  |  |  |
| --- | --- | --- |
| **Opetuksen tavoitteet** | **Tavoitteisiin liittyvät sisältöalueet** | **Laaja-alainen osaaminen** |
| **Osallisuus** | | |
| T1 rohkaista oppilasta osallistumaan yhteismusisointiin | S1-S4 laulaminen sekä keho-, rytmi-, melodia- ja säestyssoittimiin tutustuminen | L2, L6, L7 |
| **Musiikilliset tiedot ja taidot sekä luova tuottaminen** | | |
| T2 ohjata oppilasta luontevaan äänenkäyttöön sekä kehittämään soittotaitoaan musisoivan ryhmän jäsenenä | S1-S4 laulaminen sekä keho-, rytmi-, melodia- ja säestyssoittimiin tutustuminen | L2, L6, L7 |
| T3 kannustaa oppilasta keholliseen musiikin ilmaisuun kokonaisvaltaisesti liikkuen | S1, S2 laulu- ja liikuntaleikit sekä musiikkiliikunta, | L1, L2 |
| T4 tarjota oppilaalle mahdollisuuksia musiikin elämykselliseen kuunteluun sekä ohjata häntä tulkitsemaan kuulemaansa | S1-S4 musiikkisadut, äänipartituurit, eri kulttuurien musiikki | L2 |
| T5 rohkaista toteuttamaan pienimuotoisia musiikillisia kokonaisuuksia eri keinoin tieto- ja viestintäteknologiaa käyttäen | S1-S4 musiikkisovellusten ja – ohjelmien käyttöön tutustuminen | L1, L2, L5, L6 |
| **Kulttuurinen ymmärrys ja monilukutaito** | | |
| T6 ohjata oppilasta tarkastelemaan musiikillisia kokemuksiaan ja musiikillisen maailman monimuotoisuutta | S3-S4 eri kulttuurien musiikki,  lastenmusiikki, populaarimusiikki, kansanmusiikki | L2 |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | S2 musiikin peruskäsitteiden laajentaminen; rytmi, melodia, harmonia, muoto, sointiväri ja dynamiikka sekä  yksinkertaiset aika-arvot, rytmi- ja tempomerkinnät | L4 |
| **Hyvinvointi ja turvallisuus musiikissa** | | |
| T8 ohjata oppilasta toimimaan vastuullisesti musisoinnissa sekä tunnistamaan musiikin vaikutuksia hyvinvointiin | S1 vastuullinen soittimien ja opetusmateriaalien käsittely sekä turvallinen musiikin kuuntelu | L3 |
| **Oppimaan oppiminen musiikissa** | | |
| T9 Ohjata oppilasta kehittämään musiikillista osaamistaan harjoittelun avulla | S1-S4 pitkäjänteinen omien taitojen harjoittaminen, pienet esitykset omassa luokassa tai muissa koulun tilaisuuksissa | L1 |

*VUOSILUOKKA: 4*

*TUNTIMÄÄRÄ: 2 VUOSIVIIKKOTUNTIA*

|  |  |  |
| --- | --- | --- |
| **Opetuksen tavoitteet** | **Tavoitteisiin liittyvät sisältöalueet** | **Laaja-alainen osaaminen** |
| **Osallisuus** | | |
| T1 rohkaista oppilasta osallistumaan yhteismusisointiin | S1-S4 laulaminen sekä keho-, rytmi-, melodia- ja säestyssoittimiin tutustuminen | L2, L6, L7 |
| **Musiikilliset tiedot ja taidot sekä luova tuottaminen** | | |
| T2 ohjata oppilasta luontevaan äänenkäyttöön sekä kehittämään soittotaitoaan musisoivan ryhmän jäsenenä | S1-S4 laulaminen sekä keho-, rytmi-, melodia- ja säestyssoittimiin tutustuminen | L2, L6, L7 |
| T3 kannustaa oppilasta keholliseen musiikin ilmaisuun kokonaisvaltaisesti liikkuen | S1, S2 laulu- ja liikuntaleikit sekä musiikkiliikunta, | L1, L2 |
| T4 tarjota oppilaalle mahdollisuuksia musiikin elämykselliseen kuunteluun sekä ohjata häntä tulkitsemaan kuulemaansa | S1-S4 musiikkisadut, äänipartituurit, eri kulttuurien musiikki, taidemusiikki, orkesterisoittimet, yhteistyö mahdollisuuksien mukaan Pori Sinfoniettan kanssa | L2 |
| T5 rohkaista toteuttamaan pienimuotoisia musiikillisia kokonaisuuksia eri keinoin tieto- ja viestintäteknologiaa käyttäen | S1-S4 musiikkisovellusten ja – ohjelmien käyttöön tutustuminen | L1, L2, L5, L6 |
| **Kulttuurinen ymmärrys ja monilukutaito** | | |
| T6 ohjata oppilasta tarkastelemaan musiikillisia kokemuksiaan ja musiikillisen maailman monimuotoisuutta | S3-S4 eri kulttuurien musiikki,  lastenmusiikki, populaarimusiikki, kansanmusiikki | L2 |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | S2 musiikin peruskäsitteiden laajentaminen; rytmi, melodia, harmonia, muoto, sointiväri ja dynamiikka sekä yksinkertaiset melodiamerkinnät | L4 |
| **Hyvinvointi ja turvallisuus musiikissa** | | |
| T8 ohjata oppilasta toimimaan vastuullisesti musisoinnissa sekä tunnistamaan musiikin vaikutuksia hyvinvointiin | S1 vastuullinen soittimien ja opetusmateriaalien käsittely sekä turvallinen musiikin kuuntelu | L3 |
| **Oppimaan oppiminen musiikissa** | | |
| T9 Ohjata oppilasta kehittämään musiikillista osaamistaan harjoittelun avulla | S1-S4 pitkäjänteinen omien taitojen harjoittaminen, pienet esitykset omassa luokassa tai muissa koulun tilaisuuksissa | L1 |

***VUOSILUOKKA: 5***

***TUNTIMÄÄRÄ: 1 VUOSIVIIKKOTUNTI***

|  |  |  |
| --- | --- | --- |
| **Opetuksen tavoitteet** | **Tavoitteisiin liittyvät sisältöalueet** | **Laaja-alainen osaaminen** |
| **Osallisuus** |  |  |
| T1 rohkaista oppilasta osallistumaan yhteismusisointiin | S1-S4 laulaminen sekä rytmi-, melodia-, säestys- ja bändisoittimiin tutustuminen | L2, L6, L7 |
| **Musiikilliset tiedot ja taidot sekä luova tuottaminen** | | |
| T2 ohjata oppilasta luontevaan äänenkäyttöön sekä kehittämään soittotaitoaan musisoivan ryhmän jäsenenä | S1-S4 laulaminen sekä rytmi-, melodia-, säestys- ja bändisoittimiin tutustuminen, yhteistyö mahdollisuuksien mukaan Palmgren konservatorion kanssa | L2, L6, L7 |
| T3 kannustaa oppilasta keholliseen musiikin ja tunnetilojen ilmaisuun kokonaisvaltaisesti liikkuen | S1, S2 musiikkiliikunta | L1, L2 |
| T4 tarjota oppilaalle mahdollisuuksia musiikin elämykselliseen kuunteluun sekä ohjata häntä tulkitsemaan kuulemaansa | S1-S4 eri musiikkityylit ja aikakaudet | L2 |
| T5 rohkaista oppilasta toteuttamaan pienimuotoisia musiikillisia kokonaisuuksia eri keinoin ja tieto- ja viestintäteknologiaa käyttäen | S1,S2,S4 imrovisointi sekä musiikkisovellusten ja -ohjelmien käytön opettelu | L1, L2, L5, L6 |
| **Kulttuurinen ymmärrys ja monilukutaito** | | |
| T6 ohjata oppilasta tarkastelemaan musiikillisia kokemuksiaan ja musiikillisen maailman esteettistä, kulttuurista ja historiallista monimuotoisuutta | S3, S4 eri aikakausien musiikki, eri musiikkityylit, näyttämömusiikki, musiikkielokuvat , juhlaperinne | L2 |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | S1, S2 musiikin peruskäsitteiden vahvistaminen; rytmi, melodia, harmonia, muoto, sointiväri ja dynamiikka sekä  aika-arvot, rytmi-, tempo- ja melodiamerkinnät ja niiden käyttö musisoinnissa | L4 |
| **Hyvinvointi ja turvallisuus musiikissa** | | |
| T8 ohjata oppilasta toimimaan vastuullisesti musisoinnissa sekä tunnistamaan musiikin vaikutuksia hyvinvointiin | S1 äänenkäyttö ja -huolto, vastuullinen soittimien ja opetusmateriaalien käsittely sekä turvallinen musiikin kuuntelu | L3 |
| **Oppimaan oppiminen musiikissa** |  |  |
| T9 Ohjata oppilasta kehittämään musiikillista osaamistaan harjoittelun avulla sekä osallistumaan tavoitteiden asettamiseen ja arvioimaan omaa edistymistään | S1-S4 pitkäjänteinen omien taitojen harjoittaminen, esitykset omassa luokassa tai muissa koulun tilaisuuksissa, itsearviointi | L1 |

***VUOSILUOKKA: 6***

***TUNTIMÄÄRÄ: 1 VUOSIVIIKKOTUNTI***

|  |  |  |
| --- | --- | --- |
| **Opetuksen tavoitteet** | **Tavoitteisiin liittyvät sisältöalueet** | **Laaja-alainen osaaminen** |
| **Osallisuus** | | |
| T1 rohkaista oppilasta osallistumaan yhteismusisointiin | S1-S4 laulaminen sekä rytmi-, melodia-, säestys- ja bändisoittimiin tutustuminen | L2, L6, L7 |
| **Musiikilliset tiedot ja taidot sekä luova tuottaminen** | | |
| T2 ohjata oppilasta luontevaan äänenkäyttöön sekä kehittämään soittotaitoaan musisoivan ryhmän jäsenenä | S1-S4 laulaminen sekä rytmi-, melodia-, säestys- ja bändisoittimiin tutustuminen,  yhteistyö mahdollisuuksien mukaan Palmgren-konservatorion kanssa | L2, L6, L7 |
| T3 kannustaa oppilasta keholliseen musiikin ja tunnetilojen ilmaisuun kokonaisvaltaisesti liikkuen | S1, S2 musiikkiliikunta | L1, L2 |
| T4 tarjota oppilaalle mahdollisuuksia musiikin elämykselliseen kuunteluun sekä ohjata häntä tulkitsemaan kuulemaansa | S1-S4 eri musiikkityylit ja aikakaudet | L2 |
| T5 rohkaista oppilasta toteuttamaan pienimuotoisia musiikillisia kokonaisuuksia eri keinoin ja tieto- ja viestintäteknologiaa käyttäen | S1,S2,S4 improvisointi ja pienimuotoisen musiikillisen kokonaisuuden keksiminen sekä musiikkisovellusten ja -ohjelmien käytön opettelu | L1, L2, L5, L6 |
| **Kulttuurinen ymmärrys ja monilukutaito** | | |
| T6 ohjata oppilasta tarkastelemaan musiikillisia kokemuksiaan ja musiikillisen maailman esteettistä, kulttuurista ja historiallista monimuotoisuutta | S3, S4 eri aikakausien musiikki, eri musiikkityylit, näyttämömusiikki, musiikkielokuvat , juhlaperinne | L2 |
| T7 ohjata oppilasta ymmärtämään musiikkikäsitteitä ja musiikin merkintätapojen periaatteita musisoinnin yhteydessä | S1, S2 musiikin peruskäsitteiden vahvistaminen; rytmi, melodia, harmonia, muoto, sointiväri ja dynamiikka sekä aika-arvot, rytmi-, tempo- ja melodiamerkinnät ja niiden käyttö musisoinnissa | L4 |
| **Hyvinvointi ja turvallisuus musiikissa** | | |
| T8 ohjata oppilasta toimimaan vastuullisesti musisoinnissa sekä tunnistamaan musiikin vaikutuksia hyvinvointiin | S1 äänenkäyttö ja –huolto, vastuullinen soittimien ja opetusmateriaalien käsittely sekä turvallinen musiikin kuuntelu | L3 |
| **Oppimaan oppiminen musiikissa** | | |
| T9 Ohjata oppilasta kehittämään musiikillista osaamistaan harjoittelun avulla sekä osallistumaan tavoitteiden asettamiseen ja arvioimaan omaa edistymistään | S1-S4 pitkäjänteinen omien taitojen harjoittaminen, esitykset omassa luokassa tai muissa koulun tilaisuuksissa, itsearviointi | L1 |